
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PAGAL PATIKĖJIMO SUTARTĮ UŽDARAJAI AKCINEI BENDROVEI „RADVILIŠKIO AUTOBUSŲ PARKAS“

2025 m.                    d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 33 dalimi, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, 11 punkto nuostatas, atsižvelgdama į uždarosios akcinės bendrovės „Radviliškio autobusų parkas“ 2025 m. birželio 6 d. Nr. 6-1, Radviliškio r. Baisogalos gimnazijos 2025 m. birželio 6 d. raštą Nr. S-111, Radviliškio r. Alksniupių pagrindinės mokyklos 2025 m. birželio 6 d. raštą Nr. 3-60, Radviliškio rajono savivaldybės taryba nusprendžia:
. 	Perduoti uždarajai akcinei bendrovei „Radviliškio autobusų parkas“ (kodas – 271278580) patikėjimo teise pagal patikėjimo sutartį dešimties metų laikotarpiui savarankiškajai savivaldybės funkcijai – keleivių vežimo vietiniais maršrutais organizavimas – įgyvendinti Radviliškio rajono savivaldybei nuosavybės teise priklausantį ilgalaikį ir trumpalaikį materialųjį turtą:
.	šiuo metu Radviliškio r. Alksniupių pagrindinės mokyklos patikėjimo teise valdomą ir naudojamą 2007 m. gamybos mokyklinį M2 klasės autobusą „Mercedes-Benz Sprinter 311 CDI“, kurio valstybinis Nr. DDU 064, identifikavimo Nr. WDB9066351S211155, inventorinis Nr. CA00000515, įsigijimo vertė – 38821,54 Eur, likutinė vertė 2025 m. birželio 30 d. – 0,00 Eur, su padangomis 225/75 R16C, 4 vnt., vieneto kaina – 90,54 Eur, bendra įsigijimo vertė – 362,18 Eur;
.	šiuo metu Radviliškio r. Baisogalos gimnazijos patikėjimo teise valdomą ir naudojamą 2005 m. gamybos mokyklinį M2 klasės autobusą „Mercedes-Benz Sprinter 311 CDI“, kurio valstybinis Nr. BCL 430, identifikavimo Nr. WDB9036631R835300, inventorinis Nr. CA-00000536, įsigijimo vertė – 26 868,63 Eur, likutinė vertė 2025 m. birželio 30 d. – 0,00 Eur, su priklausiniais: 
4 padangos 225/70 R15C (vieneto kaina – 125,005 Eur, bendra įsigijimo vertė – 500,02 Eur), 
2 pirmos pagalbos rinkiniai (vieneto kaina – 31,90 Eur, bendra įsigijimo vertė – 63,80 Eur), 
2 gesintuvai (vieneto kaina – 31,63 Eur, bendra įsigijimo vertė – 63,26 Eur), pečiuko ventiliatorius (įsigijimo vertė – 85,00 Eur).
. 	Įgalioti:
.  Radviliškio rajono savivaldybės administracijos direktorių Radviliškio rajono savivaldybės vardu pasirašyti turto patikėjimo sutartį;
.  Radviliškio r. Alksniupių pagrindinės mokyklos direktorių perduoti sprendimo 1.1 papunktyje nurodytą turtą ir pasirašyti turto perdavimo ir priėmimo aktą;
.  Radviliškio r. Baisogalos gimnazijos direktorių perduoti sprendimo 1.2 papunktyje nurodytą turtą ir pasirašyti turto perdavimo ir priėmimo aktą.
.  	Nustatyti, kad pasibaigus šio sprendimo 1 punkte nurodyto turto patikėjimo sutarčiai, turtą patikėjimo teise valdo, naudoja ir disponuoja juo Radviliškio rajono savivaldybės administracija.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai:
Savivaldybės administracijos Švietimo ir sporto skyrius informavo, kad ŽŪB „Vainiūnų agroservisas“ nuo š. m. liepos 1 d. nebeteiks mokinių pavėžėjimo paslaugos į Radviliškio r. Baisogalos gimnaziją ir Radviliškio r. Baisogalos mokyklą-darželį. 
Dabartiniai sprendimo projekte nurodytų mokyklinių autobusų valdytojai sutiko perduoti mokyklinius autobusus UAB „Radviliškio autobusų parkas“, nes 2025 m. gegužės 30 d. iš Savivaldybės administracijos gavo naujus autobusus (įsigytus finansinės nuomos (lizingo) būdu).
Sprendimo projekto tikslas – 10 metų laikotarpiui perduoti UAB „Radviliškio autobusų parkas“ patikėjimo teise pagal patikėjimo sutartį savarankiškajai savivaldybės funkcijai – keleivių vežimo vietiniais maršrutais organizavimas – įgyvendinti 2 mokyklinius M2 klasės autobusus „Mercedes-Benz Sprinter 311 CDI“ (2005 m. ir 2007 m. gamybos) su priklausiniais, reikalingus mokinių pavėžėjimui į mokyklas.
. Projekto iniciatoriai (institucija, asmenys ar piliečių atstovai) ir rengėjai:
Projekto iniciatorius – Radviliškio rajono savivaldybės administracijos Švietimo ir sporto skyrius.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai:
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka. Šio įstatymo 6 straipsnio 33 dalimi nustatyta, kad savivaldybių savarankiškoji funkcija yra keleivių vežimo vietiniais maršrutais organizavimas.
Valstybės ir savivaldybių turto valdymo, naudojimo ir disponavimo juo įstatymo 12 straipsnio:
– 1 dalyje nurodoma, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Radviliškio rajono savivaldybei nuosavybės teise priklausančio turto perdavimo patikėjimo teise pagal patikėjimo sutartį tvarka nustatyta Savivaldybės tarybos 2014-11-20 sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“;
– 3 dalyje nustatyta, kad pasibaigus turto patikėjimo sutarčiai, turtą patikėjimo teise valdo, naudoja ir disponuoja juo sutartį pasirašiusi savivaldybės institucija ar įstaiga, jeigu savivaldybės taryba nenustato kitaip. 
. Kokių teigiamų rezultatų laukiama:
UAB „Radviliškio autobusų parkas“ bus perduotas turtas reikalingas savarankiškajai savivaldybės funkcijai – keleivių vežimo vietiniais maršrutais organizavimas – įgyvendinti. Įmonė, būdama autobusų valdytoju, vadovaudamasi Lietuvos Respublikos transporto kodekso nuostatomis, turės galimybę kreiptis į Lietuvos Respublikos transporto saugos administraciją dėl keleivių vežimo licencijos išdavimo.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta:
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai: 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore. Sprendimo projekto rengimo metu kitų specialistų vertinimų ir išvadų negauta.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra
. Pridedami dokumentai. 
. UAB „Radviliškio autobusų parkas“ 2025-06-06 raštas Nr. 6-1;
. Radviliškio r. Baisogalos gimnazijos 2025-06-06 raštas Nr. S-111;
. Radviliškio r. Alksniupių pagrindinės mokyklos 2025-06-06 raštas Nr. 3-60.

